Արձագանքելով Փաշինյանի այս հայտարարությանը, ՀՀԿ խոսնակ, Ազգային ժողովի փոխնախագահ Էդուարդ Շարմազանովը, երեկ ՀՀԿ գործադիր մարմնի նիստից հետո լրագրողների հետ զրույցում հայտարարել է․ «Որևէ մեկն իրավունք չունի, որպես Ազգային ժողովի պատգամավոր, խոչընդոտել մեր սահմանադրական իրավունքը, քվեարկել և իրականացնել մեր ազատ պարտականությունը և պատասխանատվությունը պառլամենտում քվեարկելու համար, սա մեկ, երկրորդը՝ ես հարցով հարց եմ ուղղում Ձեր նշած բանախոսին [Նիկոլ Փաշինյանին]՝ եթե «Ելք» խմբակցությունն, օրինակ, ունենար մեծամասնություն, որևէ մեկը որ փորձեր սահմանափակել նրա քվեարկելու իրավունքը, կամ որոշելու իրավունքը՝ ով լինի վարչապետ, իրենք ինչպե՞ս կնայեին։ Մեր ժողովուրդը ձայն է տվել, և մենք՝ օգտվելով Հայաստանի Հանրապետությունում և առհասարակ մեր միակ պատվիրատուից, իսկ մեր պատվիրատուն Հայաստանի քաղաքացին է, քաղաքական պատվերից, մենք կիրականացնենք այդ որոշումը, իսկ մնացածն արդեն իրավապահների խնդիրն է»։